RESOLUCIÓN do 9 de febreiro de 2010 pola que se convoca un curso sobre patrimonio en Santiago de Compostela e o Camiño.
ACADEMIA GALEGA DE SEGURIDADE PÚBLICA — III. OUTRAS DISPOSICIÓNS — 16/02/2010

Dentro das actividades programadas para o ano 2010, e conforme as funcións atribuídas pola Lei 1/2007, do 15 de xaneiro, da Academia Galega de Seguridade Pública, anúnciase a convocatoria dun curso sobre patrimonio en Santiago de Compostela e o Camiño, conforme as seguintes bases:
1. Datos da actividade.
Denominación: patrimonio en Santiago de Compostela e o Camiño.
Horas lectivas: 20.
Modalidade: presencial.
Obxectivos: dotar aos integrantes dos servizos de protección civil e emerxencias de Galicia, a que se refire o artigo 43 da Lei 5/2007, do 7 de maio, de emerxencias de Galicia, da formación necesaria para o exercicio da súa función, conforme o establecido no artigo 46 desta lei.
Contido: o contido dos cursos sobre patrimonio en Santiago de Compostela e o Camiño é o seguinte:
a) Presentación. Plan de protección civil da atención ao peregrino 2010.
b) Historia do Camiño de Santiago. Importancia de Santiago en Europa.
c) Santiago de Compostela: coñecementos básicos de servizos que ofrece a cidade para os visitantes.
d) Clase práctica en Santiago.
e) Historia de Santiago de Compostela. Onte e hoxe da cidade.
f) A Catedral de Santiago.
g) Coñecementos sobre o Camiño Francés en Galicia.
h) Trato ao peregrino ou turista que chega a Santiago.
i) Clase práctica en Santiago. A Catedral.
2. Desenvolvemento da convocatoria.
Destinatarios/as: os cursos van dirixidos aos profesionais e voluntarios dos servizos de protección civil de concellos da Comunidade Autónoma de Galicia polos que pase algún dos camiños de Santiago. No caso de persoal voluntario deberán ter realizado o curso básico de protección civil antes de rematar o prazo de presentación de solicitudes.
Prazas ofertadas: 30.
3. Solicitudes de participación.
Prazo de inscrición e presentación: o prazo para de inscrición e presentación de solicitudes de participación rematará o día 15 de marzo de 2010.
Para inscribirse os solicitantes cubrirán a solicitude de participación que se encontra na páxina web da AGASP
http://agasp.xunta.es
, na sección Actividades formativas, Cursos con inscrición aberta, sen seren admisibles outros modelos de solicitude, e remitirana telematicamente.
Esta mesma solicitude, unha vez remitida a través da web, deberá imprimila, asinala a/o solicitante e obter tamén a sinatura da autoridade do concello ou organismo de que dependa, e enviarao á Academia Galega de Seguridade Pública, avenida da Cultura, s/n 36680 A Estrada, a través do fax 886 20 61 23, por correo postal ou segundo o previsto no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Obrigas das persoas seleccionadas: as persoas que resulten seleccionadas teñen a obriga de participar no desenvolvemento da actividade, a non ser que comunicasen a súa imposibilidade de asistencia con polos menos 48 horas de antelación ao seu comezo. A dita renuncia deberase comunicar por escrito á AGASP, por correo electrónico ao enderezo formacion.agasp@xunta.es ou por fax ao número 886 20 61 23.
Noutro caso, serán excluídas automaticamente da selección para as dez seguintes actividades que se convoquen para as cales reúna os requisitos exixidos de participación (artigos 18 e 21 do Regulamento de réxime interior da AGASP).
4. Desenvolvemento da actividade.
Lugar: Academia Galega de Seguridade Pública.
Data: por determinar.
Certificado de asistencia: ao remate da actividade entregaráselle un certificado de asistencia a aquelas persoas que acrediten a súa participación continuada nela.
5. Dereitos e deberes do alumnado participante.
Durante o desenvolvemento da actividade ao alumnado seralle de aplicación, en canto aos dereitos e deberes, o previsto no Regulamento de réxime interior da AGASP, aprobado pola orde da Consellería de Presidencia, Administracións Públicas e Xustiza, do 4 de febreiro de 2009 (DOG número 30, do 12 de febreiro).
7. Modificacións e incidencias.
A Academia Galega de Seguridade Pública poderá modificar o desenvolvemento normal da actividade para adaptala ás necesidades da Administración e ás continxencias que poidan xurdir.
A Estrada, 9 de febreiro de 2010.
José Carlos García Bouzas
Director xeral da Academia Galega
de Seguridade Pública
Ver referencia pdf "03100D004P039.PDF"